Første etape startede i Skagen onsdag morgen og feltet bevæger sig nu mod Hjørring. Derefter forsætter karavanen ned gennem Jylland, over Fyn og Sjælland og slutter på Christiansborg Slotsplads 16. maj, hvor Mellemfolkeligt Samvirke og danskerne vil overbringe statsminister Helle Thorning-Schmidt vores budskaber om en fair og grønnere fremtid.

Referat:
I dag gik starten på Mellemfolkeligt Samvirkes store, landsdækkende cykelkaravane Tour De Future, der sætter fokus på bæredygtig udvikling og bekæmpelse af sult og fattigdom frem mod FN-topmødet Rio+20 til sommer.